[{"text_idx": "#000000", "text": "Canran sydd wedi cytuno i roi organau yn gostwng"}, {"text_idx": "#000001", "text": "Mae canran y bobl sydd wedi cytuno i roi organau ar gyfer trawsblaniadau yng Nghymru wedi gostwng, ond mae'r achosion pan roddwyd organau wedi cynyddu, yn o\u0302l adroddiad sy'n cael ei gyhoeddi ddydd Llun."}, {"text_idx": "#000002", "text": "Mae cynnydd wedi bod yn nifer y bobl sydd yn disgwyl am drawsblaniad hefyd, yn o\u0302l yr adroddiad."}, {"text_idx": "#000003", "text": "Yn o\u0302l yr adroddiad ar roi organau a thrawsblaniadau gan y Gwasanaeth Iechyd am 2014, fe wnaeth nifer y bobl oedd yn cytuno i roi organau ostwng ychydig o'i gymharu gyda'r flwyddyn flaenorol."}, {"text_idx": "#000004", "text": "Roedd y ganran o bobl oedd yn cytuno i roi organau yn 48.5% o'i gymharu a\u0302 53.6% yn 2013."}, {"text_idx": "#000005", "text": "Yn 2014-15 roedd 73 o bobl marw o Gymru wedi rhoi organau, o'i gymharu a\u0302 60 yn y flwyddyn flaenorol, ond roedd gostyngiad cyffredinol yn nifer y trawsblaniadau gafodd eu cwblhau - sef 173 i gyd, o'i gymharu gyda 209 yn 2013-14."}, {"text_idx": "#000006", "text": "Mae nifer o resymau yn gyfrifol am y newid yn nifer yr organau sy'n cael eu cynnig o flwyddyn i flwyddyn yng Nghymru yn o\u0302l Llywodraeth Cymru."}, {"text_idx": "#000007", "text": "Gall hyn ddibynnu ar nifer y rhoddwyr sydd ar gael neu'r nifer o deuluoedd sydd yn derbyn cais i roi organau."}, {"text_idx": "#000008", "text": "Dywedodd y Gweinidog Iechyd a Gwasanaethau Cymdeithasol Mark Drakeford: \"Mae llawer o bobl yng Nghymru wedi cael trafodaeth gyda'u teuluoedd am eu dymuniad o ran rhoi organau ac mae hyn yn newyddion da."}, {"text_idx": "#000009", "text": "\"Ond, fel mae ffigyrau diweddar yn dangos, mae'n rhaid i ni barhau i ganolbwyntio ar gynyddu'r gyfradd rhoi organau er mwyn i fwy o bobl dderbyn trawsblaniadau fydd yn achub eu bywyd."}, {"text_idx": "#000010", "text": "\"Mae naw allan o 10 o bobl yng Nghymru'n cefnogi rhoi organau, ond dim ond tri allan o 10 o bobl Cymru sydd wedi rhoi eu henwau ar y Gofrestr Rhoi Organau.\""}, {"text_idx": "#000012", "text": "\"Rwyf am hybu pawb yng Nghymru i siarad am roi organau fel ein bod yn gallu sicrhau fod llai o bobl yn marw wrth aros am organ."}, {"text_idx": "#000013", "text": "\"Fe fyddwn yn newid y gyfraith rhoi organau ar 1 Rhagfyr ac yn symud o system optio-allan i un o gydsynio - bydd ein hymgyrch i hybu pawb i siarad gyda'u teuluoedd yn gymorth i greu'r newid yma.\""}, {"text_idx": "#000014", "text": "Prif Straeon'Rhagorol, anhygoel, rhyfeddol': Ymateb cefnogwyr CymruCyhoeddwyd21 munud yn o\u0302l'Amhosib trafod cyfrif ffrind anabl gyda banc di-deimlad'Cyhoeddwyd2 awr yn o\u0302l'Mwy o addysg iechyd menywod i helpu diagnosis cynt'Cyhoeddwyd2 awr yn o\u0302l"}, {"text_idx": "#000017", "text": "'Mwy o addysg iechyd menywod i helpu diagnosis cynt'"}]